stanford-oval/wikipedia huggingface dataset:
רגל (פרוקי-רגליים)
חרקים > תפקידים מיוחדים

אצל רוב החרקים משמשות הרגליים לתזוזה והם נשענים על סוליית הרגל או על הציפורניים (כגון תריפסאים, כינים וזחלי חיפושיות ופרפרים) בשעת ההליכה. עם זאת אצל חרקים רבים השתנו חלק מזוגות הרגליים לצרכים מיוחדים. שינויים אלו מופיעים לרוב בזוג הקדמי והאחורי.
דוגמאות לשימושים מיוחדים של הזוג הקדמי:
רגלי חפירה - נועדו לחפירה בקרקע. הקוליות חזקות וקצרות, השוקיים פחוסות ובעלות שיננים בשפתן. פיסת הרגל לעיתים חסרה. לדוגמה ערצביים.
רגלי טרף - מאפשרות לחרק לאחוז בטרף. קוליות חזקות השוקיים חדות ולעיתים מתקפלות כלפי הירך לאחיזה. הפיסה מנוונת. לדוגמה גמלי שלמה, טורפניתיים.
רגלי צחצוח - משמשות את החרק לנקות את המחושים, גפי הפה, הכנפיים וכו... השוקיים והקוליות עדינות ושעירות. הפיסה מנוונת. לדוגמה פרפראים.
רגלי חביקה - משמשות את הזכר לאחוז בנקבה בזמן ההזדווגות.
דוגמאות לשימושים מיוחדים של הזוג האחורי:
רגלי ניתור - קוליות עבות ומכילות שרירי ניתור חזקים, השוקיים ארוכים. לדוגמה חגבאים, פרעושים ועוד.
רגלי שחיה - מתפקדות כמשוט ומאפשרות לשחות במים. חלקים רבים ברגל פחוסים, על פרקי הפיסה שערות ארוכות המגדילות את שטח הפנים של הרגל. לדוגמה חותרניים, חיפושיות מים.
רגלי איסוף - משמשות לגריפה ואיסוף של אבקת פרחים. השוק והמפרק הראשון של פיסת הרגל שטוחים ושעירים, יוצרים מעין מרזב או סלסלה שם נאגרת האבקה. פיסת הרגל הראשונה רחבה ומכונה מסרק (אצל דבורת הדבש).
בעלי כליצרות

פרק זה לוקה בחסר. אנא תרמו לוויקיפדיה ו.
רגלי העכבישנים נבדלות מרגלי חרקים ומחולקות ל-7 פרקים, שני הפרקים הנוספים מצויים משני צידי השוק. חלוקה דומה קיימת גם בעקרבאים.
הערות שוליים

↑  למרות שהשמות העבריים לאברי הרגל היו בשימוש כבר זמן רב הם נקבעו באופן רשמי רק במילון ביולוגיה כללית (תשס"ט), 2009, באתר האקדמיה ללשון העברית
רגל טיפוסית
שב עלי והתחמם

| --- | --- |

 מידע כללי
 איורים:  מנחם פרי
 שפת המקור:  עברית
 הוצאה
 הוצאה:  הוצאת הקיבוץ המאוחד
 תאריך הוצאה:  2017
 מספר עמודים:  410
 מהדורות נוספות
 מספר כרכים:  1
 סדרה
 סדרת ספרים:  "הספריה החדשה"
 קישורים חיצוניים
 הספרייה הלאומית:  003950890
שב עלי והתחמם הוא מיקרו-ביוגרפיה של יחסי יוסף חיים ברנר ואורי ניסן גנסין מאת מנחם פרי. הספר יצא לאור בשנת 2017, בסדרת הספריה החדשה של ספרי סימן קריאה והוצאת הקיבוץ המאוחד.
תוכן הספר

פרק זה לוקה בחסר. אנא תרמו לוויקיפדיה ו.
הספר מתאר את יחסיהם המורכבים של שני הסופרים לאורך עשר שנים, תוך התמקדות במתח ההומוארוטי ביניהם. בלב פרשנותו של פרי ליחסי השניים עומד שירו של ביאליק, "ביום קיץ, יום חום", שהשניים קראו יחדיו בחדרו של גנסין בוורשה בספטמבר 1900 והוסיף להיות מוקד ביחסיהם במשך השנים. באמצעות בחינה של שלל טקסטים ומסמכים, וקישורם יחדיו תחת מערכת היפותזות שממַשמַעת אותם, מתאר פרי את התחנות המרכזיות בדרמה של יחסי השניים, עד לנתק המוחלט ביניהם בשנותיו האחרונות של גנסין.
אבנר הולצמן כתב על הספר:
”שב עלי והתחמם הוא ספר כל כך עשיר, פתוח ורב רבדים, שהוא מזמין דיבור עליו מכיוונים שונים. אולי הדבר הראשון הלוכד את העין הוא עושר הגילויים הגדולים והקטנים על עניינים שכאילו נחקרו ומוצו עד דק. והנה, המבט המקורי של מנחם פרי מוצא בהם דברים שלא ישוערו. (...) יש רגעים שבהם אתה באמת נותר פעור פה. (...) הסיפור בונה את דרמת היחסים בין ברנר לגנסין מהמוני פרטים שההתבוננות בהם, פירושם וצירופם יחד הם מלאכת מחשבת של קריאה. (...) אבל קריאה של מה? מהו הטקסט בשב עלי והתחמם? מתחום הספרות עצמה יש כאן רק שתי יצירות קצרות, שירו של ביאליק "ביום קיץ, יום חום", ורשימת הזיכרון של ברנר "אורי ניסן". אבל סביבן רוחש מרחב עצום של טקסטים ונתונים נוספים שנצברו במסע בילוש ספרותי ממושך. (...) הסיפור הזה מבוסס על מחקר ואיסוף עובדות מדהים ביסודיותו. (...) [פרי] מגיש עתה לקוראיו סוג חדש של רומן דוקומנטרי, או דוקומנטרי למחצה, שבכמה מהיבטיו הוא בנוי לתלפיות, מקושר ומנומק מתוך עצמו, אבל בחלקים אחרים נותר חופשי. הוא בונה עולם מלא, ובעת ובעונה אחת מתעד באופן רפלקסיבי את תהליך הכתיבה ומעלה שאלות עקרוניות על עצם מהותה של הספרות ועל טיבו של מעשה הקריאה.”
הספר נתקל בלא מעט ביקורת שערבבה בין הומוארוטיות להומוסקסואליות (עפרי אילני, אריק גלסנר, אורין מוריס, יהודה ויזן ואחרים).
יהודה ויזן עסק במניעיו לכאורה של פרי בכתיבת הספר:
הערות שוליים

↑  אבנר הולצמן, עין בעין, ירושלים: כרמל, 2018
↑  יהודה ויזן, ‏"נפילתו של נפיל", השילוח,  3, פברואר 2017
רוברט ביידרון

רוברט ביידרון (בפולנית: Robert Biedroń הגייה: ˈrɔbɛrt ˈbʲedrɔɲ; נולד ב-13 באפריל 1976) הוא פוליטיקאי וסופר פולני, ראש עיריית סלופסק לשעבר ופעיל זכויות להט"ב בפולין המכהן כחבר בפרלמנט האירופי מאז 2019.
ביידרון היה חבר בפרלמנט הפולני (סיים) במהלך המושב השביעי שלו (2011–2014), וחבר לשעבר באספה הפרלמנטרית של מועצת אירופה ובקונגרס הרשויות המקומיות והאזוריות של מועצת אירופה. בין השנים 2014–2018 כיהן כראש עיריית סלופסק.
ביידרון השיק מפלגה פוליטית חדשה בפברואר 2019 בשם מפלגת האביב, ונבחר לחבר בפרלמנט האירופי ברשימת מפלגתו ב-26 במאי 2019. הוא אחד משלושת המנהיגים של השמאל (Lewica), ברית פוליטית שנוסדה כדי להתמודד בבחירות לפרלמנט 2019, המורכבת מברית השמאל הדמוקרטית (SLD), מפלגת האביב והשמאל המאוחד (Lewica Razem). בבחירות לנשיאות פולין בשנת 2020, ביידרון הגיש את מועמדותו.
ביוגרפיה > ראשית חייו

ביידרון נולד ב-13 באפריל 1976 בעיר רימנוב, במחוז פודקרפצקיה בעודו גדל בקרוסנו. מאוחר יותר השלים את לימודיו התיכוניים באוסצ'יקי דולנה. בשנת 2000 קיבל תואר ראשון במדעי המדינה באוניברסיטת וורמיה ומזורי באולשטין (2000) ותואר שני באותו התחום ב-2003.
ביידרון הוא בוגר בית הספר למנהיגים פוליטיים וחברתיים ובית הספר לזכויות אדם בקרן זכויות האדם של הלסינקי.
פעילות ציבורית

ביידרון שיתף פעולה עם ארגוני זכויות להט"ב פולנים ובינלאומיים במשך שנים רבות. לאחר סיום לימודיו, נסע ללונדון והצטרף לארגון הבלתי ממשלתי הבריטי "!OutRage". לאחר מכן השתתף במצעד הגאווה הראשון שאורגן אי פעם בפולין ב-1 במאי 2001 בבירה ורשה. בספטמבר 2001, הוא היה שותף להקמת אחד משני ארגנוני זכויות הלהט"ב הגדולים בפולין, הקמפיין נגד הומופוביה (Kampania Przeciw Homofobii). מחויבותו של ביידרון לזכויות להט"ב הוכרה מספר פעמים לאורך השנים בעודו זכה בפרסי להט"ב בהן "זרי הדפנה בענן" בשנת 2003 והוכתר בתואר "איש הקשת בענן" שנה לאחר מכן.
ביידרון תומך בערכי מפלגת התנועה שלך בהם: ליברליזם חברתי, חילוניות וחזון אירופילי של האיחוד האירופי, הפרדת הדת מהדינה, ביטול שיעורי קטכיזם בבתי ספר ציבוריים, פמיניזם (בהם הזכות לקיום הפלה), נישואים חד מיניים בפולין, גישה חופשית לאמצעי מניעה וקיום חינוך מיני.
ביידרון הקים את המכון למחשבה דמוקרטית (Instytut Myśli Demokratycznej), צוות חשיבה מתקדם שניהל תוכנית בשם "תרחישים עבור פולין". המכון ניתח את ההתפתחויות האפשריות של המדינה ב-20 השנים הבאות וגיבש המלצות מדיניות. ביידרון הקים בנוסף את "רשת הערים המתקדמת" - פלטפורמה של שיתוף פעולה וחילופי שיטות עבודה של ערים שמטרתן לתמוך בפוליטיקה מקומית ומתקדמת המבוססת על דמוקרטיה השתתפותית, שקיפות וקהילה מקומית פתוחה.
ביידרון הוא מחברם של מספר ספרים, בהם ספר על תפקודה של דמוקרטיה לילדים, האוטוביוגרפיה שלו "נגד הזרם" וספר בשם פרק חדש המכיל היסטוריית הקריירה הפוליטית שלו אשר פורסם מספר חודשים לפני השקת מפלגתו הפוליטית "אביב".
קריירה פוליטית > פעילות מוקדמת (2005–2014)

בשנת 2005 ביידרון היה מועמד מטעם ברית השמאל הדמוקרטית (SLD) אם כי לא הצליח לבסוף להיכנס אל תוך הסיים, הבית התחתון של הפרלמנט הפולני. בבחירות לפרלמנט באוקטובר 2011, ביידרון נבחר לכהן כחבר כמועמד של תנועת פליקוט (לימים שונתה לשם מפלגת התנועה שלך), בעודו קיבל כ-16,919 קולות במחוז גדיניה. בכניסתו כחבר הפרלמנט, ביידרון היה לחברו ההומוסקסואל הגלוי הראשון בהיסטוריה לצד היותו קורבן לתוקפנות הומופובית, לאחר שהותקף פיזית מספר פעמים מאז בחירתו.
קריירה פוליטית > חבר הסיים (2011–2014)

במהלך כהונתו כחבר הסיים, ביידרון שימש כסגן נשיא הוועדה לענייני משפט וזכויות אדם וחבר בוועדת החוץ.
בנוסף לעבודתו הפרלמנטרית, היה חבר במשלחת הפולנית לאספה הפרלמנטרית של מועצת אירופה מ-2012 עד 2015.
קריירה פוליטית > מושל העיר סלופסק (2014–2018)

ביידרון התמודד בבחירות לראשות העיר סלופסק בשנת 2014, עיר של כ-95,000 תושבים הממוקמת במחוז פומרניה. לאחר מכן זכה ברוב של 57% מהקולות בסיבוב השני והפך לראש העיר ההומוסקסואל הגלוי הראשון אי פעם בפולין.
לאחר שנבחר לראשות העיר סלופסק, ביידרון נקטה במדיניות צנע. ואכן, עם כניסתו לתפקיד הייתה העיר בעלת חובות כבדים, עם חוב כולל של 300 מיליון זלוטי. הוא החליט למשל לוותר על רכבו הרשמי וביקש ממועצת העיר להוריד את שכרו בעודו סגר מספר סוכנויות מקומיות. בשנת 2017, סך החוב של סלופסק ירד ב-68 מיליון ל-232 מיליון זלוטי.
במהלך כהונתו, ביידרון ביצע מדיניות פרו-אקולוגית ושוויונית עם מספר מרכיבים של דמוקרטיה השתתפותית. כראש העיר הקים את יוזמת "הספה האדומה" - ספה אדומה אשר הוצבה בשטחים ציבוריים כדי לדבר עם הבוחרים, והקים מספר גופי ייעוץ בהם המועצה לפיתוח בר קיימא, מועצת הנשים ומועצת הקשישים. הוא סירב לארח קרקס המאלף חיות בר בשטחי העיר ופתח מקלט חדש לבעלי חיים.
כראש עיר, ביידרון השתייך לקונגרס הרשויות המקומיות והאזוריות של מועצת אירופה משנת 2015 עד 2018. מלבד זאת, היה חבר בקבוצת המייעצת למגדר, עקירה בכפייה והגנה שנוצרה על ידי הנציב העליון של האו"ם לפליטים (UNHCR).
ביידרון לא התמודד שוב בבחירות לראשות העיר בשנת 2018, אם כי תמך במועמדות סגניתו קריסטינה דנילקה-ווג'וודצקה.
מנהיג מפלגת האביב

ב-4 בספטמבר 2018, ביידרון השיק את מה שכינה תנועה פוליטית "פרו-דמוקרטית" שמטרתה לקרוא תיגר על מפלגת השלטון הלאומנית, חוק וצדק. לאחר מכן השיק את סדרת האירועים "סיעור מוחות עם ביידרון" אשר מטרתם הייתה לדון על עתידה של פולין. קיום האירועים זכו להצלחה רבה בעודם משכו מאות ולעיתים אלפי משתתפים.
בדצמבר אותה שנה, הכריז על היעדים הראשונים של מפלגתו שעדיין לא נקראה בהם: השבתת כל מכרות הפחם בפולין עד 2035, שיפור מערכת הבריאות והפסקת הסובסידיות של המדינה לכנסייה.
בפברואר 2019, ביידרון הקים מפלגה פוליטית חדשה בשם מפלגת האביב (פולנית: Wiosna), בעודו קרא לבנות אלטרנטיבתדואופול מול המפלגה השמרנית של חוק וצדק מול מפלגת המצע האזרחי הליברלית. מפלגתו זכתה ב-6.1% מהקולות בבחירות האירופיות וביידרון נבחר לחבר הפרלמנט האירופי ברשימת מפלגתו ב-26 במאי 2019.
לפני הבחירות לפרלמנט הפולני באוקטובר 2019, ייסד את השמאל (Lewica), ברית פוליטית המורכבת מברית השמאל הדמוקרטית (SLD), מפלגת האביב והשמאל המאוחד (Lewica Razem). בינואר 2020 ביידרון נבחר על ידי ברית זו כמועמד לבחירות נשיאות פולין 2020. הבחירות תוכננו ל-10 במאי 2020, אך נדחו.
מנהיג מפלגת האביב > חבר הפרלמנט האירופי (2019-הווה)

לאחר שנבחר לכהן כחבר הפרלמנט האירופי, ביידרון חבר מאז בוועדת התקציבים והוועדה לזכויות נשים ושוויון מגדרי. הוא יושב ראש המשלחת ליחסים עם בלארוס, וחבר במשלחת ליחסים עם קנדה. ביידרון שייך לקבוצת הברית הפרוגרסיבית של הסוציאליסטים והדמוקרטים (S&D).
לאחר שבית המשפט העליון של פולין קבע בשנת 2020 כי התרת קיום הפלות במקרים של מומים בעובר אינן חוקתיות, קרא ביידרון לנציבות האירופית להרחיב את היקפו של סעיף 7 של אמנת האיחוד האירופי (הליך באמנות האיחוד האירופי להשעיית זכויות מסוימות ממדינה חברה בשל אי ציותה לחוקיה) - אשר הוגבלו בנושאי זכויות נשים בקרב מערכת המשפט הפולנית.
מנהיג מפלגת האביב > מועמדותו לנשיאות פולין 2020

בינואר 2020, מועמדותו לבחירות לנשיאות פולין 2020 קיבלה את תמיכתן המשותף של מפלגות ברית השמאל הדמוקרטית, השמאל המאוחד ומפלגת האביב. מועמדתו נתמכה גם על ידי המפלגה הסוציאליסטית הפולנית והנשיא לשעבר אלכסנדר קוושנייבסקי בעוד סקרי דעת קהל הציבו אותו במקום השלישי, לאחר אנדז'יי דודה ודונלד טוסק.
חיים אישיים

ביידרון ידוע כהומוסקסואל גלוי, בן זוגו הוא קשישטוף שמיסק, חבר הסיים, דוקטור למשפטים, פעיל הארגון הפולני הקמפיין נגד הומופוביה ויו"ר מועצת המנהלים של החוק הפולני לאיסור אפליה.
ביידרון דובר אנגלית, צרפתית, רוסית, אספרנטו ואיטלקית. מבחינת אמונה דתית, מזדהה כאתאיסט.
חיים אישיים > בתרבות הפופולרית

חייו של ביידרון הוגדרו כנושא הסרט תיעודי מאת הבמאי פול שינול בשם "ביידרון: לא גמור" בשנת 2019. עם זאת, הסרט הוקצר כתוצאה מכך שביידרון נסוג מהפרויקט מחשש שקיומו יפגע בו מבחינה פוליטית.
חיים אישיים > הכרה

The Rainbow Laurel (2000)
הכותרת של 'איש הקשת' (2004)
הצטיינות בדירוג 10 חברי הפרלמנט הטובים ביותר של השבועון Polityka שנערך בקרב עיתונאים פרלמנטריים פולנים על חריצות, תרבות ותרומה לעבודת ועדת המשפטים (2014)
פרס אנה לאסוק של Radio Tok FM (2015).
פרס הגיוון של קונגרס הנשים (2016)
מדורג במקום ה-8 בדירוג ראשי הערים הטובים ביותר לפי ניוזוויק (2016)
צרפת ב-20 ביולי 2016, ביידרון זכה בפרס מסדר ההצטיינות הלאומי הצרפתי על ידי הנשיא פרנסואה הולנד.
מקום 13 בדירוג ראשי הערים הטובים ביותר על ידי ניוזוויק (2017)
פרס כתר שוויון מיוחד מוענק על ידי הקמפיין נגד הומופוביה (2021)
פרסי פרסי ה-LGBTIQ+ של אלן טיורינג מוענק על ידי פסטיבל הגאווה העסקית בתרבות עבור מאבק למען אנשי LGBTIQ+, זכויותיהם ונראותם (2022)
"פרס MEP הפרלמנט" בקטגוריית גיוון, הכלה והשפעה חברתית על התרומה וההישגים בקידום גיוון והכלה ברחבי אירופה (2023)
קישורים פנימיים

מדיה וקבצים בנושא  בוויקישיתוף
קתי ברק

| --- | --- |
אין תמונה חופשית
 לידה:  13 ביוני 1964 (בת 60) קמדן טאון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1982 
 מקום לימודים:  בית הספר למשחק של אנה שר  Maria Fidelis Catholic School FCJ  קולג' וסטמיניסטר קינגסוויי 
 http://www.kathyburke.co.uk
 פרופיל ב-IMDb
 
קתרין לוסי ברידג'ט בֶּרק (באנגלית: Katherine Lucy Bridget Burke; נולדה ב-13 ביוני 1964) היא שחקנית, קומיקאית, מחזאית ובמאית תיאטרון אנגלייה. היא זכתה להכרה בעקבות הופעותיה בתוכנית המערכונים "פרנץ' וסונדרס" (1988–1999), "התוכנית של הארי אנפילד" (1990–1992), ובתוכנית "הארי אנפילד וחברים" (1994–1998). כמו כן השתתפה בתפקיד מגדה בסיטקום "פשוט נהדרת" של ה-BBC. ב-1997 זכתה ברק בפרס השחקנית הטובה ביותר של פסטיבל הקולנוע בקאן על הופעתה בסרט "Nil by Mouth", והייתה מועמדת לפרס באפט"א לשחקנית הטובה ביותר בתפקיד ראשי.
הופעת הבכורה של ברק בקולנוע הייתה ב-1983 בסרט "Scrubbers". ב-1998 גילמה את דמותה של מרי הראשונה, מלכת אנגליה בסרט "אליזבת". עוד שיחקה בסרטי הקולנוע "רוקדים בלונאסה" (1998), "This Year's Love" (מ-1999), "קווין ופרי קורעים את איביזה" (2000), "משפחת מרטין" (2001), ו"אניטה ואני" (2002). בשנים 1999 עד 2001 כיכבה בתפקיד לינדה לה יוז בסיטקום "Gimme Gimme Gimme" של ה-BBC עליו הייתה מועמדת פעמיים לפרס באפט"א לטלוויזיה. בעשור הראשון של המאה ה-21 התרכזה בעבודת בימוי, וחזרה לשחק ב-2011 בסרט "החפרפרת", בסרט "פן" (2015), וב"פשוט נהדרת: הסרט" (2016).
ביוגרפיה

ברק נולדה בהמפסטד שבלונדון וגדלה בשכונת איזלינגטון. יש לה שני אחים מבוגרים ממנה ג'ון ובארי. אמה, ברידג'ט, נפטרה ממחלת הסרטן כשברק הייתה בת שנתיים, והיא גדלה אצל משפחת גלווין שהיו שכנים של המשפחה. אחר כך עברה לגור עם אביה פטריק, שנפטר מסרטן ב-1985. היא למדה בבית ספר מנזר בשם Maria Fidelis RC Convent School. היא המשיכה ללמוד בבית הספר למשחק של תיאטרון אנה שר.
קריירה

התפקיד הראשון של ברק היה בסרט "Scrubbers" בבימויה של השחקנית השוודית מאי זטרלינג ובהשתתפות פאם סט. קלמנט, רובי קולטריין, מרים מרגוליס, האני ביין, דבי בישופ ואווה מוטלי. עלילת הסרט מתרחשת במוסד לעברייניות צעירות ונחשב לגרסה הנשית של הסרט "Scum".
ברק זכתה להכרה בקרב צופי הטלוויזיה בהופעתה בתפקידים שונים בתוכניות מערכונים בכיכובם של הארי אנפילד, דון פרנץ' וג'ניפר סונדרס. לפני כן הופיעה ברק בתוכנית האירוח של ג'ונתן רוס בערוץ 4 הבריטי וגילמה דמויות כגון "טינה בישופ" ו"פרי התלמידה המתבגרת". יחד עם פרנץ וסונדרס השתתפה ברק בתוכניות "קומיק ריליף". ב-1989 שיחקה בפרודיה על להקת בננארמה, וב-1997 בדמות אחת הבנות בלהקה הדומה לספייס גירלז. ברק היא מעריצה של הזמר מוריסי והופיעה ב-1989 בווידאו קליפ שלו של הסינגל "Ouija Board, Ouija Board". ב-2002 השתתפה בתוכנית הדוקומנטרית "The Importance of Being Morrissey" של ערוץ 4.
עד מהרה זכתה להצלחה כשחקנית, ועל אף שהיא מזוהה יותר כקומיקאית, היא שיחקה בסרטים רציניים בין השאר בדמות מרי הראשונה, מלכת אנגליה בסרט "אליזבת".
ב-1993 זכתה ברק בפרס Royal Television Society לשחקנית הטובה ביותר בדמות מרת'ה האילמת בסדרה "Mr Rowe's Virgins" של ה-BBC.
ב-1997 זכתה ברק בפרס השחקנית הטובה ביותר בפסטיבל הקולנוע בקאן על תפקידה בסרט הדרמה "Nil by Mouth". היא הייתה מועמדת גם לפרס באפט"א לשחקנית הטובה ביותר בתפקיד ראשי. מאז שיחקה גורב בתפקיד פרי בסרט "קווין ופרי קורעים את איביזה", ובדמות לינדה לה יוז בסדרה "Gimme Gimme Gimme" (אותה פיתחה יחד עם התסריטאי ג'ונתן הארווי). על תפקידה בסדרה הייתה מועמדת לשלושה פרסי הקומדיה הבריטית, שני פרסי באפט"א לטלוויזיה, ולפרס הטלוויזיה הלאומית. בשנת 2000 הופיעה בסרט הפולחן "Love Honour and Obey" יחד עם ריי בורדיס.
ב-2003 נכללה ברק ברשימת חמישים המצחיקנים בקומדיה הבריטית של עיתון האובזרבר.
החל מ-2001 הפסיקה ברק לשחק והחלה לביים בתיאטרון, שלדבריה זו התשוקה האמיתית שלה. עם זאת היא דיבבה תפקידים אחדים בתקופה זו בהם בפרסומות של יוגורט סקי, ובסרט "חיים בזרם" משנת 2006. ב-2007 הופיעה ברק בספיישל חג המולד של "המופע של קתרין טייט".
בתחילת שנות התשעים של המאה העשרים כתבה וביימה את המחזה הראשון שלה "מר תומאס" שהוצג בתיאטרון Old Red Lion. המחזה מתרחש בלונדון בשנות החמישים של המאה העשרים וכיכבו בו ג'יימס קלייד, אניטה גרהאם, ג'יימי אוליבר, איאן ג'נטל, אוליבר סמית' וריי וינסטון. ההצגה הוסרטה ושודה בערוץ 4.
ב-2009 ביימה ברק לראשונה לטלוויזיה את התוכנית "Horne & Corden" של ערוץ BBC Three בכיכובם של מת'יו הורן וג'יימס קורדן.
ב-2010 סיימה ברק לצלם סרט אוטוביוגרפי קצר בשם "Better Than Christmas" עבור "Little Crackers", בו היא מגלמת דמות של נזירה. ב-19 בינואר 2012 פורסם שהסרט יהפוך לסדרה בת ארבעה חלקים בשם "Walking and Talking" מאת ברק. הסדרה שודרה בקיץ 2012 בערוץ Sky Atlantic.
ב-2011 גילמה ברק את קוני זקס בסרט "החפרפרת" עיבוד לרומן באותו שם מאת ג'ון לה קארה. על תפקיד זה הייתה מועמדת לפרס באפט"א לשחקנית הטובה ביותר בתפקיד משנה.
ב-2015 שיחקה ברק בסרט "פן", סרט פריקוול לסיפור "פיטר פן", בתפקיד האם ברנאבס. בנובמבר 2015 הנחתה את תוכנית הטלוויזיה "Have I Got News for You".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1983 |  | Scrubbers | גלניס |  |
| 1983 |  | Terminus | ניצבת | מיני-סדרה של דוקטור הו |
| 1986 |  | A Very Peculiar Practice | אליס |  |
| 1986 | סיד וננסי | Sid and Nancy | ברנדה וינדזור |  |
| 1987 | היישר לגיהנום | Straight to Hell | סברינה |  |
| 1987 | ווקר | Walker | אנני מיי |  |
| 1987 |  | Two of Us | ורה |  |
| 1988–1999 | פרנץ' וסונדרס | French and Saunders | תפקידים שונים |  |
| 1989 |  | Work Experience | סאלי |  |
| 1990–1992 | התוכנית של הארי אנפילד | Harry Enfield's Television Programme | תפקידים שונים |  |
| 1992 |  | The Fat Slags | סנדרה |  |
| 1992–1996 | פשוט נהדרת | Absolutely Fabulous | מגדה |  |
| 1993 |  | Mr Rowe's Virgins | מרת'ה |  |
| 1997 |  | Nil by Mouth | ואלרי |  |
| 1997 | קורות טום ג'ונס | The History of Tom Jones, a Foundling | הונור | מיני-סדרה |
| 1994-1998 | הארי אנפילד וחברים | Harry Enfield and Chums | תפקידים שונים |  |
| 1998 | אליזבת | Elizabeth | מרי הראשונה מלכת אנגלייה |  |
| 1998 |  | Rex the Runt | גברת מנדלברוצקה |  |
| 1998 | רוקדים בלונאסה | Dancing at Lughnasa | מגי מונדי |  |
| 1999–2011 |  | Gimme Gimme Gimme | לינדה לה יוז |  |
| 1999 |  | This Year's Love | מאריי |  |
| 2000 | לעצור את ג'וני | Love, Honour and Obey | קתי |  |
| 2000 | קווין ופרי קורעים את איביזה | Kevin & Perry Go Large | פרי |  |
| 2001 | משפחת מרטין | The Martins | אנג'י |  |
| 2002 | אניטה ואני | Anita and Me | דירדרי רוטר |  |
| 2002 |  | Once Upon a Time in the Midlands | קרול |  |
| 2006 |  | Dawn French's Girls Who Do Comedy | בתפקיד עצמה |  |
| 2006 | חיים בזרם | Flushed Away | קול |  |
| 2007 | המופע של קתרין טייט | The Catherine Tate Show | דיאן |  |
| 2010 |  | Little Crackers |   | כתיבה ובימוי |
| 2011 | החפרפרת | Tinker Tailor Soldier Spy | קוני זקס |  |
| 2011 | יריד העתיקות בדרכים | The Antics Roadshow | קריינות |  |
| 2012 |  | Walking and Talking | נזירה |  |
| 2012 |  | Never Mind The Buzzcocks | מנחה אורחת |  |
| 2012, 2013, 2015 |  | Have I Got News for You | מנחה אורחת |  |
| 2013 |  | Psychobitches | מונה ליזה, המלכה האם |  |
| 2014 |  | 8 Out of 10 Cats Does Countdown | בתפקיד עצמה |  |
| 2014 |  | Celebrity Gogglebox | בתפקיד עצמה |  |
| 2015 | פן | Pan | האם ברנאבס |  |
| 2016 | פשוט נהדרת: הסרט | Absolutely Fabulous: The Movie | מגדה |  |
| 2016 | קראשינג | Crashing | דודה גלאדיס | סדרת טלוויזיה; פרק 1 |
| 2022 | המפלצת מהים | The Sea Beast | גוון באטרבי | דיבוב |
| 2024 | בליץ | Blitz | בריל |  |
תיאטרון

לילי במחזה "Amongst Barbarians" מאת מייקל וול בתיאטרון רויאל אקסצ'נג' במנצ'סטר (1989)
"It's a Great Big Shame!" מאת מייק לי בתיאטרון רויאל סטרטפורד מזרח (1993)
"מר תומאס" מאת קאתי ברק בתיאטרון Old Red Lion
"Out in the Open" מאת ג'ונתן הארווי בתיאטרון המפסטד (2001)
"בטי" מאת קארן מקלכלן בתיאטרון וודוויל (2002)
"Kosher Harry" מאת ניק גרוסו בתיאטרון רויאל קורט (2002)
"Born Bad" מאת דבי טאקר גרין בתיאטרון המפסטד (2003)
"The Quare Fellow" מאת ברנדן ביהאן עם להקת התיאטרון של אוקספורד (2004)
"Love Me Tonight" מאת ניק סטפורד בתיאטרון המפסטד (2004)
"Blue/Orange" מאת ג'ו פנהול בתיאטרון קיימברידג' ארטס (2005)
"The God of Hell" מאת סם שפרד בתיאטרון דונמר ורהאוס (2005)
"Smaller" מאת כרמל מורגן בתיאטרון ליריק בלונדון (2006)
Once a Catholic" מאת מרי או'מאלי בתיאטרון טריסייקל (2014)
פרסים

| שנה | פרס | קטגוריה | עבור | תוצאה |
| --- | --- | --- | --- | --- |
| 1994 | פרס Royal Television Society | השחקנית הטובה ביותר | Mr Wroe's Virgins | זכייה |
| 1997 | פסטיבל הקולנוע בקאן | השחקנית הטובה ביותר | Nil By Mouth | זכייה |
| 1997 | פרס הקולנוע הבריטי העצמאי | השחקנית הטובה ביותר | Nil By Mouth | זכייה |
| 1998 | פרס באפט"א לקולנוע | השחקנית הטובה ביותר | Nil By Mouth | מועמדות |
| 1998 | פרס באפט"א לטלוויזיה | השחקנית הטובה ביותר | קורות טום ג'ונס | מועמדות |
| 1998 | פרס באפט"א לטלוויזיה | הופעת הבידור הקל הטובה ביותר | Harry Enfield and Chums | מועמדות |
| 1999 | פרס באפט"א לטלוויזיה | הופעת הבידור הקל הטובה ביותר | Harry Enfield's Yule log Chums | מועמדות |
| 2001 | פרס באפט"א לטלוויזיה | ההופעה הקומית הטובה ביותר | Gimme Gimme Gimme | מועמדות |
| 2002 | פרס באפט"א לטלוויזיה | ההופעה הקומית הטובה ביותר | Gimme Gimme Gimme | מועמדות |
| 2002 | פרס הקומדיה הבריטית | השחקני הקומית הטובה ביותר | Gimme Gimme Gimme | זכייה |
הערות שוליים

↑  Kathy Burke
↑  "Biography". kathyburke.co.uk. נבדק ב-10 באפריל 2012. {{cite web}}:  (עזרה)
↑  "Kathy Burke Biography (1964-)". Filmreference.com. נבדק ב-6 בנובמבר 2015. {{cite web}}:  (עזרה)
↑  "Festival de Cannes: Nil by Mouth". festival-cannes.com. נבדק ב-23 בספטמבר 2009. {{cite web}}:  (עזרה)
↑  "BBC - Press Office - Horne and Corden come up trumps for BBC Three". bbc.co.uk. נבדק ב-8 ביוני 2015. {{cite web}}:  (עזרה)
↑  Powder Blue Internet Business Solutions. "Kathy Burke writes her first TV comedy". chortle.co.uk. נבדק ב-8 ביוני 2015. {{cite web}}:  (עזרה)
↑  Bamigboye, Baz (22 באוקטובר 2010). "BAZ BAMIGBOYE: Why Kathy Burke is coming in from the cold". Daily Mail. London. {{cite news}}:  (עזרה)
↑  "'Tinker, Tailor, Soldier, Spy' and 'My Week With Marilyn' Top BAFTA Longlists". TheWrap. נבדק ב-8 ביוני 2015. {{cite web}}:  (עזרה)
↑  "PETER PAN Prequel, PAN, Adds Amanda Seyfried and More". Collider. נבדק ב-8 ביוני 2015. {{cite web}}:  (עזרה)
↑  "BBC One - Have I Got News for You, Series 50, Episode 6". Bbc.co.uk. 6 בנובמבר 2015. נבדק ב-6 בנובמבר 2015. {{cite web}}:  (עזרה)
| --- | --- |
בקרת זהויות :  PLWABN: 9810648927705606  GND: 1025089340  ISNI: 0000 0001 1959 5305  LCCN: no99046360  MusicBrainz: 433c77fb-cebd-48dd-82f2-561b2f915f5f  NKC: pna2005274593  VIAF: 167361160   WorldCat (עם VIAF): 167361160
קנסו של עזרא

קנסו של עזרא הוא קנס שהטיל עזרא הסופר ובית דינו על הלויים למנוע מהם מתנת מעשר ראשון ולתתו לכהנים. הקנס הוטל מחמת סירוב הלויים לעלות לארץ ישראל בימי שיבת ציון. מקור הטלת הקנס אינו מפורש בספר עזרא, ונכתב לראשונה בתלמוד ירושלמי, ואחריו בתלמוד בבלי.
פרשני התלמוד נחלקו אודות מהות העונש - האם גדר הקנס הוא עקירת זכותם של בני שבט לוי (ה"לויים") לקבל את המעשר ראשון לגמרי, או שמא הקנס רק אוסר על נתינת המעשר ללוויים באופן ישיר מאת הבעלים - בני ישראל. גם נחלקו הדעות אם בטל תוקף הקנס אחר פטירתו של עזרא הסופר.
לפי דעתו של רש"י, הראשון לקנוס את זכות הלויים במניעת מעשר ראשון היה חזקיהו המלך, שעכב מכלל הלויים את מעשרם באופן ישיר מאת העם בגלל השתתפותם בעבודה זרה.
רקע הלכתי

התורה, בפרשת קורח, מעניקה ללויים כמתנה, את המעשר של היבול החקלאי של ארץ ישראל; ”וְלִבְנֵי לֵוִי הִנֵּה נָתַתִּי כָּל מַעֲשֵׂר בְּיִשְׂרָאֵל לְנַחֲלָה חֵלֶף עֲבֹדָתָם אֲשֶׁר הֵם עֹבְדִים אֶת עֲבֹדַת אֹהֶל מוֹעֵד” (במדבר יח כא) ואף מצווה את בני ישראל - בעת הבאתם את ביכוריהם החקלאית אל בית המקדש להתוודות שנתנו מתנה זו ללויים כדרוש ”וְאָמַרְתָּ לִפְנֵי ה' אֱלֹהֶיךָ בִּעַרְתִּי הַקֹּדֶשׁ מִן הַבַּיִת וְגַם נְתַתִּיו לַלֵּוִי.. לֹא עָבַרְתִּי מִמִּצְו‍ֹתֶיךָ וְלֹא שָׁכָחְתִּי” (דברים כו יג)
קנסו של עזרא, האומר כי מוטלת החובה להביא את המעשר לכוהנים במקום ללווים, אף על פי שהדבר מפורש בתורה - מוסבר בתלמוד, כי ישנה סמכות לעזרא ובית דינו "לשנות" דברי תורה אלו מכיוון שאין בעצם סתירה בתקנת עזרא עם הכתוב בתורה, שהרי גם הכהנים בני אהרן נמנים כבני לוי וגם נקראים בשם לויים ובכך אין מניעה הלכתית לבית הדין להורות כי מתנת המעשר ראשון תינתן לכהנים במקום ה"לויים". המהרש"א מנמק כי ההעברה מגיעה לכהנים דווקא - ולא לעניים (שנתינת פרנסה להם נחשבת גם היא למצווה)- מחמת אותה הסברה שהכהנים הם בעצם בני לוי.
בתלמוד ירושלמי נכתב כי לומדים מהאות "ו" של ”וְלִבְנֵי לֵוִי..” (במדבר יח כא) -שמשמעה המשך הדיבור אודות מתנות כהונה המדוברים קודם בפרשה - שנותנים מעשר ראשון לכהונה. ואכן, גם מדרשים ארצישראלים קדומים מצביעים כי מקובל לתת מעשר ראשון לכהן.